
1. Projekto tikslai ir uždaviniai.
Patvirtinti Šilutės rajono savivaldybės neformaliojo suaugusiųjų švietimo ir tęstinio mokymosi 2023–2025 metų veiksmų planą.  
1. Kaip šiuo metu sureguliuoti projekte aptarti klausimai.
Pagal Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalį ir Neformaliojo suaugusiųjų švietimo ir tęstinio mokymosi 2016–2023 metų plėtros programos, patvirtintos Lietuvos Respublikos Vyriausybės 2016 m. balandžio 6 d. nutarimo Nr. 347, 15 punktą Savivaldybės taryba, atsižvelgdama į švietimo, mokslo ir sporto ministro patvirtintą Neformaliojo suaugusiųjų švietimo ir tęstinio mokymosi plėtros programos įgyvendinimo veiksmų planą ir savivaldybės gyventojų, darbdavių, kitų socialinių partnerių poreikius, tvirtina savivaldybės neformaliojo suaugusiųjų švietimo ir tęstinio mokymosi veiksmų planą ir skiria jo įgyvendinimo koordinatorių. 
Šilutės rajono savivaldybės administracijos direktoriaus 2023-02-23 įsakymu Nr. A1-292 sudaryta darbo grupė, kuri  parengė Šilutės rajono savivaldybės neformaliojo suaugusiųjų švietimo ir tęstinio mokymosi 2023–2025 metų veiksmų planą.  
[bookmark: n_1][bookmark: part_94a0f8e64393488f9ece497d1a73e569][bookmark: part_028660b522574db6b4e46b371d8683f4][bookmark: part_f99d6cd6812b48a3ba8f3c4439f2b181]Savivaldybės tarybos 2016 m. vasario 18 d. sprendimu Nr. T1-217 „Dėl Šilutės rajono savivaldybės neformaliojo suaugusiųjų švietimo ir tęstinio mokymosi veiksmų plano 2016 m. patvirtinimo ir jo įgyvendinimo koordinatoriaus paskyrimo“, Šilutės jaunimo ir suaugusiųjų mokymo centro direktoriaus pavaduotoja Daiva Budvytienė paskirta koordinatore. Šis sprendimas naikinamas, todėl naujai parengtame sprendimo projekte siūloma koordinatore toliau skirti Daivą Budvytienę, Šilutės jaunimo ir suaugusiųjų mokymo centro direktoriaus pavaduotoją, laikinai einančią direktoriaus pareigas, nes Šilutės jaunimo ir suaugusiųjų mokymo centras vykdo suaugusiųjų švietimą bei Trečiojo amžiaus universiteto veiklą. 
1. Kokių pozityvių rezultatų laukiama.
Įgyvendinant veiksmų planą bus siekiama Šilutės rajono savivaldybės gyventojams, darbdaviams ir socialiniams partneriams suteikti daugiau informacijos apie neformaliojo suaugusiųjų švietimo ir tęstinio mokymosi galimybes; įgyvendinamos priemonės sustiprins suaugusiųjų motyvaciją užsiimti naudinga ir mėgstama veikla bei mokytis visą gyvenimą; bus vykdomos neformaliojo suaugusiųjų švietimo ir tęstinio mokymosi programos (veiklos); vykdoma neformaliojo suaugusiųjų švietimo ir tęstinio mokymosi stebėsena, organizuojami renginiai išgrynins mokymosi poreikius, nubrėš tolimesnes veiklos gaires; gerins įvairių institucijų bendradarbiavimą, vykdomų priemonių derinimą, atskleis aktualius klausimus, bus sudarytos galimybės efektyviau spręsti problemas, pagerins paslaugų kokybę. 
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nėra.
5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.
Būtina pripažinti netekusiais galios šiuos Šilutės rajono savivaldybės tarybos sprendimus: 
2016 m. vasario 18 d sprendimą Nr. T1-217 „Dėl Šilutės rajono savivaldybės neformaliojo suaugusiųjų švietimo ir tęstinio mokymosi veiksmų plano 2016 m. patvirtinimo ir jo įgyvendinimo koordinatoriaus paskyrimo“;
2017 m. kovo 30 d sprendimą Nr. T1-622 „Dėl Šilutės rajono savivaldybės neformaliojo suaugusiųjų švietimo ir tęstinio mokymosi veiksmų plano 2017–2018 metais patvirtinimo“;
2020 m. vasario 27 d sprendimą Nr. T1-264 „Dėl Šilutės rajono savivaldybės neformaliojo suaugusiųjų švietimo ir tęstinio mokymosi 2020–2022 metų veiksmų plano patvirtinimo“.
6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
Plane nurodytos preliminarios lėšos priemonėms įgyvendinti ir šaltiniai. Veiksmų planui įgyvendinti iš įvairių šaltinių planuojama gauti: 2023 m. 404 750; 2024 m. – 409 400; 2025 m. –     448 300 eurų. Daugelis veiklų ir priemonių bus įgyvendintos iš įstaigų vidinių resursų. 
7. Projekto autorius ar autorių grupė.
Šilutės rajono savivaldybės administracijos direktoriaus 2023-02-23 įsakymu Nr. A1-292 sudaryta darbo grupė Šilutės rajono savivaldybės neformaliojo suaugusiųjų švietimo ir tęstinio mokymosi 2023–2025 metų veiksmų planui parengti. 
8. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
Neformalusis suaugusiųjų švietimas, tęstinis mokymasis. 
9. Kiti, autorių nuomone, reikalingi pagrindimai ir paaiškinimai.
Nėra

